Babrujsk
Babrujsk ili Bobrujsk (bjeloruski: Бабру́йск, Babrujsk, ruski: Бобруйск, Bobruisk) grad je u Mogilevskoj oblasti u Bjelorusiji na rijeci Berezini. Prema popisu stanovništva iz 2017, Babrujsk ima 217.940 stanovnika. Ime Babrujsk (kao i ime rijeke Babrujka) vjerovatno potječe od bjeloruske riječi babyor (babër; dabar), od kojih su mnogi nekada naseljavali Berezinu. Međutim, dabrovi na tom području gotovo su istrebljeni do kraja 19. stoljeća zbog lova i zagađenja. Babrujsk zauzima površinu od 66 kvadratnih kilometara i obuhvata preko 450 ulica čija je zajednička dužina veća od 430 km. Babrujsk se nalazi na raskrsnici pruga do Asipovčima, Žlobina i Kastričinstskog te puteva prema Minsku, Gomelju, Mogilevu, Kalinkavičima, Slutsku i Ragačovu. Ima najveću preradionicu drveća u Bjelorusiji, a poznat je i po hemijskoj, mašinogradarskoj i metaloprerađivačkoj industriji. Godine 2003. u Babrujsku su postojale 34 javne škole sa preko 34.000 učenika.